system
Răspunde în limba română, în stilul Wikipedia, cat mai corect gramatical.
user
Descrie în detaliu Bamberg.
assistant
|componenta=
|suprafață_totală_km2=54.58
|suprafata_metropolitana_km2=
|altitudine=230 - 386
|populație_note_subsol=
|populație=70004
|recensământ=2010-12-31
|densitate=
|populatie_urbana=
|populatie_metropolitana=
|an=
|fus_orar=CET
|fus_orar_DST=CEST
|utc_offset=+1
|utc_offset_DST=+2
|camp1_gol_nume=Număr de înmatriculare (auto)
|camp1_gol_info=BA
|cod_poștal=96001–96052
|tip_cod=Cod zonal
|cod=0951
|website=Website
|descriere_hartă2= 
}}

Bamberg este un oraș de tip district urban (în germană: kreisfreie Stadt) din regiunea administrativă Franconia Superioară, landul Bavaria, Germania. Este în același timp și sediul districtului rural (în germană Landkreis) Bamberg, din care însă administrativ nu face parte.

Istoric 
Prima atestare documentară a orașului Bamberg datează din anul 902, cu menționarea titlului Castrum Babenberch, este cea din cronica lui Regino de Prüm. Bamberg a fost un important centru de pelerinaj. Biserica a jucat un rol esențial în dezvoltarea sa. În anul 1007 un sinod alcătuit din șapte arhiepiscopi și 27 de episcopi, întrunit la Frankfurt, a decis, la cererea regelui Heinrich al II-lea - devenit mai târziu împărat -, înființarea  Diecezei de Bamberg, unde se afla reședința lui. Dorința redelui era deopotrivă politică și religioasă, Heinrich fiind pios. Imediat după acceptul sinodului, Heinrich al II-lea a început construirea catedralei episcopale. 

În anul 1046 cardinalul Suidger a fost ales papă și și-a luat numele de Clement al II-lea. Conform dorinței sale, a fost înmormântat în Domul din Bamberg.

În secolul al XII-lea Dieceza de la Bamberg a devenit punctul de plecare al misionarilor, deoarece de aici au plecat pelerinajele spre Pomerania organizate de episcopul Otto. Privit de sus, orașul Bamberg are patru biserici, cu domul aflat în mijlocul unei cruci latine. Specialiștii presupun că această amplasare a fost făcută dinadins, domul fiind poarta spre Ierusalimul ceresc.

Bamberg a cunoscut o înflorire culturală și mai târziu socială deosebită în secolele al XVII-lea și al XVIII-lea: orașul este modelat în stil baroc. A fost construit un spital general, primul spital public cu aparatură modernă din Germania.

Odată cu secularizarea averilor bisericești în 1802-1803, mănăstirea de la Bamberg a trecut sub administrația statului Bavaria. În anul 1817 Dieceza de Bamberg a fost ridicată la rangul de arhidieceză.

În anul 1993 centrul istoric al orașului a fost înscris în lista patrimoniului mondial UNESCO.

Stema orașului 
Stema, aprobată în anul 1953, are ca fond o temă folosită încă din 1211: Sfântul Gheorghe, protectorul spiritual al orașului.

Obiective turistice 
 Domul. Săpăturile arheologice au scos la iveală faptul că domul actual, precum și cele două care i-au precedat, au fost construite pe fundamentele unei capele și ale unui cimitir din fosta cetate Babenberger. Primul Dom, sfințit în anul 1012, a luat foc de doua ori. Cel de-al treilea, care poate fi admirat și astăzi, este cel mai mare dintre toate și a fost sfințit în anul 1237. Domul se află în centrul arhiepiscopiei și este unul din cele mai importante monumente arhitecturale ale orașului Bamberg. Bazilică cu patru turnuri, Domul din Bamberg este, din punct de vedere arhitectural, deosebită, ea fiind construită la trecerea dintre romantismul târziu și noul stil gotic. Acest lucru se poate observa în arhitectura diferită a turnurilor și a altarului, cunoscut în întreaga lume ca unic document al stilului specific trecerii dintre cele două ere arhitecturale.
 Bazilica benedictină Sf.Mihai, începută în secolul al XII-lea, cu multiple lucrări de restaurare și  modificare în cursul secolelor următoare (terminată abia în secolul al XVIII-lea). Cuprinde sectoare cu stiluri corespunzătoare epocilor de construcție (in ordine cronologică: romanic, gotic, baroc). În prezent domină barocul.
 Alte Hofhaltung, din secolele XIII-XVIII (stilurile, în ordine cronologică: romanic, gotic, Renaissance).

Personalități 
Berthold de Andechs-Merania (1180-1251), voievod al Transilvaniei
Christophorus Clavius (1538-1619), astronom, inițiatorul calendarului gregorian
Thomas Gottschalk (n. 1950), actor și moderator de televiziune

Vezi și 
 Locuri din patrimoniul mondial UNESCO
 Lista orașelor din Bavaria
 Listă de orașe din Germania

Legături externe 
   Situl orașului Bamberg

Galerie de imagini 

Orașe din Bavaria
Patrimoniul mondial în Germania
Eponime ale asteroizilor